N-gun raider scale (6.9) nga ai nnang nawn kaba gaw Myen Mung hte Jinghpaw Mung nkau Myo Mare kaba ni hta mana hkying (8:25) PM aten byin lai wa sai lam chye lu ai.
Nnang nawn byin ai shara ni gaw Yangon Division, Mandalay Division, Pago Division, Sagain Division, Kachin Sub-State hte Jinghpaw Mung myo mare nkau mi rai nga ai Nawnglut (အင္းေတာ္)၊ Mung Nyang (မိုးညႇင္း)၊ Mogawng၊ Hpakan ginra ni hta byin hkrum hkra wa sai re lam American Mungdan na USGS rung kawn tsun ai. Grau nna gaw Nawng Lut ginra grup yin hte Mung Nyang Ginra grup yin hta nbung laru kaba hte hpawn nnang nawn nawn wa ai majaw nta ni hten run/za mat wa sai lam dai ginra na Salang langai tsun ai.
Dr. Tun Lwin tsun ai gaw mana byin mat ai nnang nawn gaw n-gun ja ai nnang nawn rai tim nnang nawn a epicenter gaw shallow depth nre ai majaw nnang nawn a grau ja ai n-gun gaw ga kata miles (84) sung ai de grau n-gun ja nawn mat ai majaw ga ntsa de n-gun loi kya mat ai, rai tim ya na masa hku nga yang Myen Mungdan shara shagu hta aten ntam nnang nawn nawn mai ai lam hpe shi a facebook page kaw tsun da ai lam mu lu ai.
Mana byin mat ai nnang nawn gaw htingbu mungdan rai nga ai India Mungdan a sinpraw maga nga ai Ah Tan Mungdaw, Bangladesh Mungdan a Sinna maga hte Nepal Mungdan ni hta mung byin lai wa ai lam chye lu ai.
photo by Original Uploader
kac_Latn kac_Latn kac_Latn kac_Latn eng_Latn